སྐད་ཡིག་རིག་གཞུང་རང་གི་འཕེལ་རྒྱས་ལ་ངེས་པར་དུ་རྩོམ་རིག་སློབ་གསོ་དགོས་པ་ཡིན།འཛམ་གླིང་གི་རྒྱལ་ཁབ་སོ་སོ་ཚང་མས་ཕ་སྐད་ཀྱི་སློབ་གསོ་བྱེད་པར་རྩོམ་རིག་བརྩམས་ཆོས་ཕུལ་བྱུང་འདེམ་བཀོད་བྱས་མེད་པ་གཅིག་ཀྱང་མེད་ཟེར།ཕུལ་བྱུང་གི་རྩོམ་རིག་བརྩམས་ཆོས་ནི་དོན་བཟང་བ་དང་འབྲུ་བཟང་བའི་ལེགས་བཤད་ཅིག་ཡིན་པ་མ་ཟད།རྩོམ་རིག་བརྩམས་ཆོས་ཀྱི་སྐད་ཆ་ཕལ་ཆེར་ནི་ཚད་ལྡན་གྱི་སྐད་ཆ་དང་།སྙན་འཇེབས་ཀྱི་སྐད་ཆ་ཡིན་པས།ཆེས་བཟང་བའི་ཕ་སྐད་སློབ་གསོའི་རྩོམ་དཔེ་ཡིན།དེང་སང་གི་རྒྱལ་ཁབ་ཕྱི་ནང་གི་སྐད་ཡིག་སློབ་དེབ་ནང་གི་སློབ་ཚན་མང་ཆེ་བ་ནི་རྩོམ་རིག་བརྩམས་ཆོས་ཡིན་ཟེར་རོ།།